Тимур Талғатұлы Досмағамбетов

Тимур Талғатұлы Досмағамбетов (1 мамыр 1989https://www.transfermarkt.com/transfermarkt/profil/spieler/119070) — қазақ футболшысы, жартылай қорғаушы.

 Карьерасы 

 Клубтық 
"Торпедо" (Көкшетау) клубының түлегі. 2007 жылы бірінші лигада ойнайтын "Ақсу" клубында карьерасын бастады. 2007 жылғы маусымда барлығы төрт кездесуде ғана алаңға шықты.

2008 жылы туған қаласындағы "Оқжетпес" клубына ауысты. 29 наурызда "Шахтерге" қарсы ойында тұңғыш рет алаңға шығып, бір гол соқты. Бірақ "Оқжетпес" 3:5 есебімен ұтылып қалды. 9 сәуірде Қазақстан кубогында "Ақжайық" қақпасына гол соқты, бұл жолы да "Оқжетпес" ұтылды — 2:3. 

2010 жылы "Ақтөбе" сапында ойнап, Қазақстан суперкубогын иеленді және чемпионатта "Ақтөбе" екінші орынға табан тіреді.

2011 жылы "Оқжетпеске" қайта оралды. Бұл кезде көкшеліктер бірінші лигада ойнайтын. Тимур қайта оралғаннан кейінгі тұңғыш голын 4 мамырда ЦСҚА (Алматы) қақпасына соқты.  Жыл қорытындысында клубпен бірге Премьер Лигаға оралды. 

2013 жылы "Востокқа" ауысты. 2014 жылы "Тобыл" футболшысы атанды. 2017 жылы тағы да "Оқжетпеске" қайта келді.

2018 жылы "Ордабасыға" ауысты.

 Ұлттық құрама 
2009 жылы жазда Қазақстан жастар құрамасына шақырылып, Черногрия және Израиль клубтарына қарсы ойнады (0:2, 1:2).

2015 жылы 12 мамырда Алматыда өткен Буркина-Фасоға қарсы жолдастық кездесуде құрама сапындағы тұңғыш ойынын өткізді. Екінші кездесуін сол жылы 10 қазанда ЕУРО-2016 іріктеуі аясындағы Нидерланд құрамасына қарсы өткізіп, 81-минутқа дейін ойнады. Үш күннен соң Латвиямен ойында 68 минут өнер көрсетті.

2016 жылы Әзірбайжан және Қытай құрамаларымен жолдастық кездесулерде ойнады.

Бұдан кейін ұзақ уақыт бойы құрамаға шақырылмады. Тек 2020 жылы 14 қазанда көптеген футболшылар жарақат алып, құрама бапкері Михал Билек кадрлар тапшы болғандықтан ғана сырт алаңда Беларусь құрамасына қарсы ойынға алаңға шығарды, бұл УЕФА Ұлттар лигасы ойыны болатын

 Жетістіктері 

 Командалық 

 «Ақтөбе»

 Қазақстан чемпионатының күміс жүлдегері (1): 2010
 Қазақстан суперкубогы (1): 2010

 Ордабасы

 Қазақстан чемпионатының қола жүлдегері (1): 2019
Астана

 Қазақстан чемпионы: 2022
 Қазақстан суперкубогы: 2023

 Дереккөздер 

 Сілтемелер 
Стаистикасы мен ойындары

Санат:Қазақстан футболшылары
Санат:Қазақстан Ұлттық футбол құрамасының ойыншылары
Санат:Оқжетпес ФК ойыншылары
Санат:Ақсу Степногорск ФК ойыншылары
Санат:Ақтөбе ФК ойыншылары
Санат:Тараз ФК ойыншылары
Санат:Восток ФК ойыншылары
Санат:Тараз ФК ойыншылары
Санат:Тобыл ФК ойыншылары
Санат:Ордабасы ФК ойыншылары
Санат:Шахтер Қарағанды ФК ойыншылары
Санат:Астана ФК ойыншылары